CELEX: 62012TN0230
Language: mt
Date: 2012-05-23 00:00:00
Title: Kawża T-230/12: Rikors ippreżentat fit- 23 ta’ Mejju 2012 — Axa Belgium vs Il-Kummissjoni

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/21
            
         Rikors ippreżentat fit-23 ta’ Mejju 2012 — Axa Belgium vs Il-Kummissjoni
   (Kawża T-230/12)
   2012/C 243/38
   Lingwa tal-kawża: il-Franċiż
   
      Partijiet
   
   
      Rikorrenti: Axa Belgium (Brussell, il-Belġju) (rappreżentant: G. Cleenewerck de Crayencour, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla n-noti ta’ debitu Nru 7141101047 ta’ EUR 1 590,62 tat-23/03/2012 u Nru 7141101053 ta’ EUR 10 160,88 tat-23.3.2012;
            
         
               —
            
            
               tannulla l-ħlas bi tpaċija bejn krediti u djun pendenti tal-Kummissjoni, li sar b’ittra tas-26 ta’ Marzu 2012 indirizzata lil S.A. Axa Belgium (ittra bin-numru ta’ referenza D(2012) C4 — B.2 — 000212 u ffirmata minn B. tad-DĠ Baġit);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq ksur tat-trattati u fuq żball ta’ liġi, sa fejn il-Kummissjoni ħarġet noti ta’ debitu għal krediti infondati u ipproċediet għal irkupru bi tpaċija ta’ krediti li ma humiex ċerti, likwidi u pagabbli. Ir-rikorrenti targumenta li l-Kummissjoni titlob somom li jmorru lil hinn mil-liġi ordinarja fil-kuntest tas-surrogazzjoni tal-Kummissjoni fid-drittijiet tal-uffiċjali tagħha vittmi ta’ inċidenti meta l-partijiet responsabbli huma assigurati għal responsabbiltà ċivili mir-rikorrenti.
            
         
               (2)
            
            
               It-tieni motiv ibbażat fuq ksur tal-prinċipju ta’ amministrazzjoni tajba u ta’ aspettattivi leġittimi, sa fejn il-Kummissjoni kienet ipproċediet għal kumpens minkejja obbligu kuntrattwali li ma tagħmilx dan u minkejja l-fatt li, għal diversi snin, il-Kummissjoni kienet aċċettat li tirregola l-fajls permezz ta’ negozjati mingħajr ma tagħmel użu minn tpaċija u sakemm jingħataw deċiżjonijiet mill-qrati Belġjani.